Ookoo.
Aloitetaanpa pienellä mielikuvitusharjoituksella.
Kuvittele, että istut pöydän ääressä minua vastapäätä juuri nyt.
Pyydän kohta sinua työntämään yhden korteista minua kohti.
Kuvittele itsesi työntämässä yhtä korteista minua päin.
Nyt ajattele numeroa, joka vastaa työntämääsi korttia
ja paina se mieleesi, sitä tarvitaan myöhemmin.
Nyt selaan korttipakan läpi
ja sinun tulee valita yksi kortti, jonka näet pakassa.
Oletko valmis?
Nyt kun mielessäsi on kortti
lisää siihen aiemman korttisi numero.
Esimerkiksi jos valitsit ruutukuutosen, lisää kuusi,
jos ässän, lisää yksi,
ja 11 mistä tahansa kuvakorteista.
Onko numerosi mielessä?
Hienoa.
Valitse lopullista numeroasi vastaava asia näytöltä.
On huvittavaa, että
monet ihmiset katsovat tätä videota
ja kaikilla on omia mieltymyksiään.
Silti
suurin osa teistä ajattelee nyt kiwiä,
tai jos olet vasenkätinen, maissintähkää.
Kyllä, huijasin teitä,
ja hyödynsin ajatusvinoumia
vaikuttaakseni päätöksiisi.
Toimin MAGIC Labissä
Goldsmiths yliopistossa Lontoossa,
emmekä vain saa assistentteja katoamaan vaan
käytämme taikatemppuja tutkiaksemme psykologisia prosesseja
kuten tarkkaavuutta, havaintoja, harhautusta ja vapaata tahtoa.
Minua kiehtovat päätöksiimme vaikuttavat hienoiset tekijät,
sekä se, miten ymmärtämällä vikojamme palautamme itsellemme valtaa.
Taikatemput ovat hyvä keino tämän tutkimiseen,
kuten kokeemme osoittavat.
Ensinnäkin me ihmiset olemme taipuvaisia helpoimpiin päätöksiin.
Tekemässäni korttitempussa
useimmat valitsevat sen, mitä haluan heidän valitsevan,
koska näytän sitä hiukan kauemmin kuin muita kortteja.
Aivoille sen valinta on helpoin vaihtoehto.
Tällä kertaa
suurin osa teistä valitsi kai herttakympin?
Monet muutkin temput perustuvat periaatteelle
päätöksen helppoudesta.
Taikurit ovat erittäin tietoisia
siitä, että aivomme, tai me, ovat hiukan laiskoja.
Neljän kortin harjoitus on myös esimerkki siitä.
Se perustuu toiseen tutkimaani temppuun,
jossa pyydän osallistujia oikeasti työntämään
yhtä korteista minua kohti.
Noin 60 prosenttia ihmisistä valitsee kolmannen kortin vasemmalta
ja vasenkätiset valitsevat
yleensä toisen kortin vasemmalta.
Tämäkin perustuu helppouden periaatteeseen,
koska eniten valittu kortti
on dominoivalle kädelle helpoimmin saavutettavissa.
Tiesin, että useimmat teistä
päätyisivät yhteen näistä kahdesta numerosta,
joten pystyin päättelemään
kaksi tyypillisintä kuvaa, joihin te päätyisitte.
Kyse ei kuitenkaan ole vain taikuudesta.
Meihin vaikutetaan myös joka päivä.
Kaupat ja poliitikot
muokkaavat mieltämme myös jatkuvasti,
sillä hekin tietävät, että valintamme kohdistuvat yleensä
helppouteen ja näkyvyyteen.
Esimerkiksi kun olet kaupassa
ja valitset viiniä tai riisipakettia
hyllystä, joka on täynnä eri tuotteita,
katsot vaistomaisesti ensin
niitä, mitkä ovat silmiesi korkeudella.
Se vaatii vähiten ponnistelua.
Monet brändit itse asiassa maksavat
siitä, että ne saavat parhaat hyllypaikat,
juuri helppouden periaatteen vuoksi.
Myös monet poliitikot käyttävät samaa taktiikkaa.
Kun informaatio on suoraan silmiemme edessä somessa,
se on helposti saavutettavissa,
ja tämä todella vaikuttaa äänestämiseen.
Poliittisiin tuloksiin kuten Brexit
tai Yhdysvaltain vaalit 2016
vaikutettiin vahvasti kohdennetulla mainonnalla,
kun informaatiota,
joka ei välttämättä ollut totta,
tuotiin suhteettoman helposti esille tietyille joukoille
vaikuttamaan ääniin.
On myös hyviä uutisia.
Jotkut asiat vaikuttavat siihen, miten helppoa meihin on vaikuttaa.
Neljän kortin tempussa
huomasimme, että jos osallistujia muistutettiin
valinnanvapaudesta,
he tekivät vapaampia päätöksiä
kuin silloin, kun he tekivät mitä me tahdoimme.
Toisin sanoen
joko pyysin osallistujia työntämään yhtä korteista
tai sanoin:
"Valitse kortti, ja työnnä sitä sitten."
Kun pyysin valitsemaan,
saavutettavimman kortin valitsijoiden määrä
tippui 60 prosentista 35 prosenttiin.
Näyttää siis siltä, että kun meitä muistutetaan omasta valinnanvapaudesta,
ja kun tiedämme valintojen arvon,
verrattuna siihen että toimimme ajattelematta,
teemme itse asiassa aidompia omia päätöksiä
ja meihin on vaikeampi vaikuttaa.
Näytän teille toisen tempun,
jonka on keksinyt brittimentalisti Derren Brown,
osoittaakseni tämän.
Tässä tempussa käytetään alustusta.
Alustuksessa altistus jollekin
vaikuttaa ajatuksiin ja käytökseen myöhemmin
ilman tietoisuutta
alkuperäisen altistuksen vaikutuksesta.
Temppu tehdään yleensä läheisemmässä kontaktissa.
jossa olen suoraan sinua vastapäätä,
mutta kokeillaan silti.
Keskity minuun niin hyvin kuin voit
mutta älä anna minun vaikuttaa valintaasi.
Yritän siirtää henkisesti ajattelemani kortin
sisällön sinulle.
Oletko valmis?
Yritä aluksi ajatella korttini väri kirkkaana ja elävänä.
Kuvittele mieleesi pieni näyttö
ja sille näytölle pieniä numeroita, kortin alanurkissa ja
sitten yläosassa.
Kuvittele kortin keskus,
mitä siinä on,
ja buum, buum, buum, mitä näet.
Mihin päädyit?
Veikkaan, että enemmistö teistä
ajatteli ruutukolmosta,
mutta valitsi eri kortin, eikö?
Kuten varmaan huomasitte,
yritin vahvasti vaikuttaa eleillä valintoihinne,
kun annoin ohjeita.
Tätä temppua tutkiessamme
18 prosenttia ihmistä valitsi ruutukolmosen,
ja noin 40 prosenttia minkä tahansa kolmosen,
ja vaikutusyritykseni jäi heiltä huomaamatta.
Mitä siis tapahtui?
Koska olitte tietoisia
siitä, että yritin vaikuttaa valintaanne,
kiinnititte enemmän huomiota siihen, mitä tein.
Siksi enemmistö teistä valitsi tietoisemmin,
kuin osallistujat, joilla ei ollut tietoa
siitä, kuka olen ja mitä tutkin,
tai mitä yritin saada heidät ajattelemaan.
Asia on niin,
että kaikissa tutkimuksissamme
ihmisten korttivalintoihin oli mahdollista vaikuttaa,
ja silti koehenkilöt uskoivat valinneensa vapaasti.
Tämä itsetietoisuuden puute
tekee poliitikkojen, yrityksien
sekä muiden ihmisten tempuista vaikuttavaa,
sillä kuvittelemme itse olevamme valintojemme ja uskomuksiemme syy
vaikkemme olekaan.
Politiikassa ja kuluttajina
on kiinnitettävä huomiota,
muuten harhauttava sisälltö tai näyttävä mainonta vie meitä.
Mitä jos jokapäiväisessä elämässämme
pysähtyisimme usemmin ja tekisimme harkittuja valintoja
emmekä antaisi impulsiivisen laiskan puolemme tulla vaikutetuksi?
Voimme toimia tietoisemmin,
jos pidämme mielessä,
että meihin on helppo vaikuttaa.
Kiitos.